b'\n_START_ARTICLE_\nVitantonio Liuci\n_START_SECTION_\nRed Bull un Toro Rosso\n_START_PARAGRAPH_\nSavu Formula 1 pilota karjeru vi\xc5\x86\xc5\xa1 uzs\xc4\x81ka 2005. gad\xc4\x81 dalot otr\xc4\x81 pilota vietu Red Bull Racing ar Kristianu Kl\xc4\xabnu. Liuci sezon\xc4\x81 nobrauca 4 sac\xc4\xabkstes, bet Kl\xc4\xabns \xe2\x80\x94 15. P\xc4\x93c gada, kad tika izveidota Red Bull satel\xc4\xabtkomanda Toro Rosso, pilotiem vairs nebija j\xc4\x81dala vieta. Kl\xc4\xabns palika RBR, bet Liuci dev\xc4\x81s uz jauno komandu. Vitantonio izc\xc4\xabn\xc4\xabja pirmos punktus it\xc4\x81\xc4\xbcu komandai 2006. gada ASV Grand Prix. 2007. gad\xc4\x81, kad tika prezent\xc4\x93ta jaun\xc4\x81 komandas formula, tika apstiprin\xc4\x81ts tas, ka Liuci b\xc5\xabs komand\xc4\x81 v\xc4\x93l uz vienu sezonu. T\xc4\x81 pa\xc5\xa1a gada vid\xc5\xab noskaidroj\xc4\x81s, ka Liuci karjera Toro Rosso vien\xc4\xabb\xc4\x81 beigsies l\xc4\xabdz ar sezonas p\xc4\x93d\xc4\x93jo sac\xc4\xabksti, jo l\xc4\xabgums netiks pagarin\xc4\x81ts.\n_START_SECTION_\nForce India\n_START_PARAGRAPH_\n2008. gad\xc4\x81 Liuci bija kandid\xc4\x81ts uz vietu Force India. Lai ar\xc4\xab viet\xc4\x81m komand\xc4\x81 tika izv\xc4\x93l\xc4\x93ti D\xc5\xbeankarlo Fizikella un Adrians Sutils, ar Liuci tika nosl\xc4\x93gts testu un rezerves pilota l\xc4\xabgums. P\xc4\x93c gada tas tika pagarin\xc4\x81ts. Kad Fizikella 2009. gada sezonas gait\xc4\x81 pameta Force India un k\xc4\xbcuva par Ferrari pilotu, Liuci paaugstin\xc4\x81ja par pamatsast\xc4\x81va pilotu l\xc4\xabdz sezonas beig\xc4\x81m. V\xc4\x93l\xc4\x81k tika parakst\xc4\xabts l\xc4\xabgums par vietu komand\xc4\x81 2010. gad\xc4\x81.'